“ไนจีเรีย” รับศึกไวรัสชนิดใหม่ พบผู้ติดเชื้อทะลุ 100 เสียชีวิต 15 ชี้ไม่ใช่ลาสซา-โคโรนา
"ไนจีเรีย" รับศึกไวรัสชนิดใหม่ พบผู้ติดเชื้อทะลุ 100 เสียชีวิต 15 ชี้ไม่ใช่ลาสซา-โคโรนา
11 ก.พ. 2563

สาธารณรัฐไนจีเรียพบโรคอุบัติใหม่ในรัฐเบนิวตั้งแต่วันที่ 29 ม.ค.2563 โดยมีอาการป่วยอาเจียน อาการปวดบวม และท้องร่วง บางรายอาจรุนแรงถึงขั้นทำให้เสียชีวิตได้ภายใน 48 ชั่วโมง
ด้านนายแอบบา โมโร สมาชิกวุฒิสภาแห่งไนจีเรียเปิดเผยกับสื่อหนังสือพิมพ์เมื่อวันที่ 3 ก.พ.2563 โดยพบว่ามีผู้เสียชีวิตจากโรคนี้แล้ว 15 ราย และมีผู้ติดเชื้อไม่ต่ำกว่า 100 ราย
ขณะที่ นายโอซากี้ เอมมานูเอล ยานายร์ รัฐมนตรีว่าการกระทรวงสาธารณสุขไนจีเรียระบุว่า โรคปริศนานี้ไม่ใช่อีโบลาหรือไข้ลาสซาหลังจากนำไปตรวจสอบในแลปแล้ว และอาการที่ปรากฎของผู้ป่วยไม่ได้มีความใกล้เคียงกับไวรัสโคโรนาสายพันธุ์ใหม่เช่นกัน
อย่างไรก็ดีทางหน่วยควบคุมโรคไนจีเรียได้รับคำสั่งให้ปฏิบัติตามมาตรการฉุกเฉินในพื้นที่แพร่ระบาดทันที คอยกักกันและเฝ้าระวังไม่ให้กระจายออกไปในวงกว้าง อีกทั้งจะต้องตาหาต้นตอสาเหตุของโรคดังกล่าวให้ได้ โดยเบื้องต้นเจ้าหน้าที่รัฐเชื่อว่าอาจเกิดจากสารเคมีในการตกปลา จนนำมาสู่อาการป่วยไข้รุนแรงในครั้งนี้